МОТИВИ 
за изменение и допълнение на Правила  за реда, начина и условията за отпускане на еднократна финансова помощ на граждани от бюджета на Община Златоград
(Приети с Решение № З 83 от 29.04.2020 г. на Общински съвет – Златоград)
	 1. Причини, налагащи приемането на изменението и допълнението на подзаконовия нормативен акт
През 2020г. Общински съвет – Златоград е приел, със свое Решение № З 83 от 29.04.2020г.,  Правила за реда, начина и условията за отпускане на еднократна финансова помощ на граждани от бюджета на Община Златоград. Правилата регламентират отпускането на еднократна финансова помощ с решение на Общински съвет. В процеса на прилагате на Правилата се констатира необходимост от подобряване на нормативната уредба.  Предлаганите промени се налагат с цел да се прецизира предоставянето на еднократна финансова помощ за лица, които са със здравни проблеми и са с доказана финансова невъзможност за тяхното разрешаване.
2. Цели, които  се поставят
· Регламентиране на конкретни и ясни правила за реда, начина и условията за отпускане на еднократна финансова помощ на граждани от територията на Община Златоград.
· Прецизиране предоставянето на еднократна финансова помощ за граждани, които са със здравни проблеми и са с доказана финансова невъзможност за тяхното разрешаване;
· Прецизиране на предоставяните финансови средства, в зависимост от финансовата възможност на кандидатстващите граждани от Община Златоград.
3. Очаквани  резултати
· Прецизирани правила при кандидатстване за получаване на еднократна финансова помощ;
· Справедливо финансово подпомогнати граждани за решаването на тежки здравни проблеми, с доказан финансова невъзможност за тяхното разрешаване.

4. Финансови и  други  средства, необходими  за  прилагането  на   новата   уредба
            Размерът на финансовите средства, отпускани по реда на тези Правила се    одобряват от Общинския съвет при приемането на годишния бюджет на Община Златоград за съответната година или при неговата актуализация.
5. Анализ на съответствие с правото на ЕС

Предлаганият Проект за изменение и допълнение на Правила за реда, начина и условията за отпускане на еднократна финансова помощ на граждани от бюджета на Община Златоград не противоречи на законодателството на Република България. Следва да се има предвид, че посоченият нормативен акт с местно значение и предлаганите изменения не са в изпълнение на нормативен акт с национално значение и служат за уеднаквяване практиката на Общински съвет Златоград при разглеждане на въпросите за предоставяне на еднократна финансова помощ, с цел спазване на принципите за публичност, прозрачност, равенство и солидарност в рамките на финансовите и бюджетните възможности на Община Златоград. Не се установява и противоречие с нормите на европейското законодателство -  Европейската харта за местно самоуправление и директивите на европейската общност, които са свързани с тази материя.
[bookmark: _GoBack]	На основание чл. 26, ал. 4 от Закона за нормативните актове, заинтересованите лица могат в 30-дневен срок, от публикуване на настоящия Проект на интернет страницата на Община Златоград, да направят предложения и да изразят становища по Проекта.

